Viktor Klima

Viktor KLIMA (naskiĝinta la 4-an de junio 1947 en Vieno) estas aŭstra politikisto.

La membro de la Socialdemokratia Partio de Aŭstrio iĝis en 1992 ministro pri ekonomio kaj trafiko kaj tiufunkcie i.a. faris la kontrakton kun la Eŭropa Unio koncerne la transiton tra Aŭstrio. En januaro de 1996 li fariĝis ministro pri financoj.

De la 27-a de januaro 1997 ĝis la 4-a de februaro 2000 li estis kanceliero gvidanta koalicion kun la ÖVP, kiun li volis kontinuigi en 1999, sed vane: ĉar en la 3-a de oktobro lia partio ja estis perdinta multajn voĉojn sed tamen restinta la plej pova frakcio. Same li fiaskis provante formi minoritatan registaron en januaro 2000.

Krome li estis de aprilo 1997 ĝis aprilo 2000 partiestro de SPÖ. Ĉe la partitago la finon de aprilo 2000 oni elektis lin honora prezidanto de la socialdemokratia movado. Poste li eklaboris sur la kampo ekonomia.

 Eksteraj ligiloj 

 Biografio sur la parlamenta retpaĝaro.

Kategorio:Aŭstraj politikistoj
Kategorio:Socialdemokratoj
Kategorio:Kancelieroj de Aŭstrio
Kategorio:Manaĝeroj